projecte-aina/catalan_government_crawling huggingface dataset:
Vigència: 48 mesos consecutius, des de la data de lliurament dels vehicles; contracte formalitzat el 12/07/2018.
Enllaç a l'anunci de la Plataforma de Contractació Pública: Anunci CCS 2017 VEH
Objecte: Contractació de forma agregada del subministrament de vehicles i serveis complementaris destinats a diversos departaments de la Generalitat de Catalunya i entitats adherides participants en el Sistema central d'adquisicions.
L'objecte d'aquest contracte es va dividir en vint-i-dos lots, dels quals només es va adjudicar un lot:
El termini d'execució del contracte es fixa, en cada cas, en 48 mesos consecutius, des de la data de lliurament dels vehicles.
Contracte formalitzat el 12/07/2018.
El contracte podrà ser objecte de pròrroga de conformitat amb el que estableix l'article 290.2 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic.
Revisió de preus: El preu ofert per l'empresa adjudicatària en la licitació, en cas de resultar empresa contractista, és d'aplicació durant tot el període d'execució del contracte, sense que siguin objecte de revisió ni actualització, d'acord amb les previsions de l'article 89.2 del TRLCSP.
Garantia definitiva: L'empresa adjudicatària del Lot 19 (Vehicles tot terreny pick up) ha constituït una garantia definitiva del 5% de l'import d'adjudicació (IVA exclòs).
El destinatari del Lot 19 d'aquest contracte centralitzat és el Departament d'Agricultura, Ramaderia, Pesca i Alimentació.
El servei de subscripcions diàries de la PSCP permet rebre comunicacions via correu electrònic sobre les publicacions diàries de noves alertes futures i consultes preliminars del mercat, anuncis previs i/o anuncis de licitació en termini de presentació d'ofertes.
A l'accedir a la part pública de la PSCP trobareu la icona 'Subscripcions':
Quan accediu a aquest espai s'obre un formulari que us permetrà fer la subscripció per diferents criteris i es poden incloure publicacions de la Plataforma de Contractació de l'Estat.
En aquests moments, aquesta opció no és possible.
A cada correu electrònic registrat li correspon una subscripció.
És possible poder estar subscrit a més d'un CPV només si comparteixen l'arrel, és a dir els primers dígits.
Per poder informar aquesta opció, només indiqueu els primers dígits que són comuns.
Està previst que en la propera versió de la PSCP, que estarà en producció el mes de febrer de 2020, es pugui fer la subscripció a múltiples CPV.
La persona usuària es pot donar de baixa del servei des del mateix correu que rep diàriament.
Per fer-ho, haurà de clicar a l'enllaç que apareix al final del correu 'Si preferiu no rebre futurs correus electrònics si us plau, feu un clic aquí'.
Si desitgeu modificar una subscripció vinculada a una adreça de correu electrònic, cal crear de nou la subscripció indicant la mateixa adreça de correu.
D'aquesta forma es sobreescriu la subscripció amb la última configuració realitzada.
Per poder superar la prova de 'No sóc un robot', l'aplicació demana una sèrie de proves, detallades en la part superior de cada prova.
És possible que hàgiu de superar diverses proves perquè es pugui reconèixer que no es tracta d'un robot.
Aquest servei possibilita que les persones interessades en l'evolució d'un procediment de contractació determinat no hagin d'accedir de forma continuada per estar-ne informats.
El sistema envia –sempre de manera gratuïta- els avisos de qualsevol novetat sobre el procediment de contractació determinat (d'adjudicació, de canvis en els procediments, composició de les meses, terminis, dates d'obertura de proposicions...) a les persones subscriptores del servei.
A l'accedir a l'espai virtual de la licitació trobareu la icona 'Voleu que us informem de les novetats?'.
El perfil del licitador és un conjunt de serveis adreçats a les empreses licitadores amb l'objectiu de proveir un espai propi a cada licitador amb un seguit d'eines que facilitin l'accés i gestió d'expedients de contractació del seu interès, la col·laboració i comunicació entre licitadors, i la millora de la innovació en el marc de la contractació pública.
Podeu trobar més informació en el document d'ajuda que trobareu a l'apartat "Perfil del licitador" de la PSCP.
Es pot presentar una oferta sense estar donat d'alta al perfil.
Al document d'ajuda del perfil del licitador trobareu la informació per donar-se d'alta i les funcionalitats que ofereix.
La PSCP disposa de les eines per licitar de forma electrònica següents:
Avui, al Fòrum d'experts en e-Contractació, s'han tractat les principals novetats normatives amb incidència en contractació pública introduïdes pel Reial decret llei 14/2019, de 31 d'octubre, mitjançant l'article 5 del qual es modifica l'LCSP, i pel Reglament d'Execució (UE) 2019/1780 de la Comissió, de 23 de setembre de 2019, pel qual s'estableixen formularis normalitzats per a la publicació d'anuncis en l'àmbit de la contractació pública.
Així mateix, s'ha informat de la publicació dels 4 Reglaments (UE) núm. 2019/1827, 2019/1828, 2019/1829 i 2019/1830 pels quals s'aproven els nous llindars aplicables als contractes SARHA a partir de l'1 de gener de 2020 i s'han exposat els principals pronunciaments dels tribunals de recursos contractuals sobre contractació electrònica.
D'altra banda, s'ha informat de les properes funcionalitats i temes d'interès de la Plataforma de Serveis de Contractació Pública, e-Licita i GEEC.
Entre d'altres novetats, s'ha destacat que està treballant en una nova versió de l'eina de la Plataforma de Serveis de Contractació Pública i del Sobre Digital que preveuen incorporar les funcionalitats següents:
Gràcies a tots/es per la vostra assistència!
Amb les eines de contractació electrònica l'Administració de la Generalitat i el seu sector públic compleixen de manera satisfàctoria les previsions de la Directiva 24/2014/UE i de l'LCSP sobre l'obligatorietat de l'ús dels mitjans electrònics en tots els procediments de contractació "endtoend".
La Direcció General de Contractació Pública i l'Oficina Antifrau de Catalunya organitzen la jornada Una mirada preventiva als riscos en la contractació pública que tindrà lloc el dia 26 de novembre al Centre d'Estudis Jurídics i Formació Especialitzada de Barcelona.
La jornada s'estructura en dos blocs temàtics:
Cada bloc consta de 4 ponències a càrrec d'especialistes en l'àmbit de la contractació pública de procedència diversa amb la finalitat d'aportar diferents punts de vista.
Miguel Ángel Gimeno, director de l'Oficina Antifrau de Catalunya inaugurarà la Jornada i la cloenda anirà a càrrec de la directora general de Contractació Pública, Mercè Corretja.
Aquesta jornada és la primera d'un cicle al voltant de la contractació pública que en els properes mesos organitzarà l'Oficina Antifrau de Catalunya.
Organitza: Comissió Central de Subministraments
Data i hora: 21 de novembre de 2019, de 12:00 a 14:00 hores
Lloc: sala d'actes de la planta 0 de Gran Via de les Corts Catalanes, 639, de Barcelona
L' objectiu de la sessió és que els responsables dels contractes basats en l'Acord marc dels serveis de neteja aprofundeixin més en la qüestió de com realitzar el seguiment, en fase d'execució, de les clàusules contractuals de caràcter ambiental dels seus contractes basats.
Intervenció d'Anna Ciutat a l'Smart City
En el marc de l' Smart City Expo World Congress (SCEWC), s'ha presentat la Guia per a la compra pública d'innovació a l'àmbit de la Generalitat de Catalunya i el seu sector públic.
La finalitat d'aquesta guia és aportar pautes i recomanacions orientades a facilitar als òrgans de contractació la tasca d'incorporar la innovació en els procediments de licitació.
La presentació ha anat a càrrec de la sub-directora General de Regulació i Supervisió de la Contractació Pública, Anna Ciutat.
L'Smart City Expo World Congress és el principal esdeveniment internacional sobre ciutats intel·ligents.
Enguany ha celebrat la seva 9a edició els dies 19, 20 i 21 de novembre, a la Fira de Barcelona.
La directora general de Contractació Pública, Mercè Corretja, ha pronunciat la ponència inaugural de la Jornada.
Contractació administrativa i funció interventora local, d'aquest dijous, 21 de novembre de 2019, al Palau de la Diputació de Tarragona.
A la sessió hi han assistit unes 300 persones: secretaris, interventors, tresorers i personal tècnic i directiu de l'administració local, amb l'objectiu d'analitzar el nou règim de contractació administrativa, incidint en la perspectiva de la funció interventora local en cadascun dels tipus de contractes.
La jornada ha servit per cloure la III edició del Diploma de postgrau en gestió, control i fiscalització jurídica i econòmica dels ens locals, Tarragona, 2019-2020, organitzada per la Universitat Rovira i Virgili, amb la col·laboració de la Diputació de Tarragona.
Més de 40 tècnics de les unitats encarregades del seguiment dels contractes basats en l'Acord marc CCS 2016 4 dels serveis de neteja, van assistir a la sessió formativa organitzada per la Comissió Central de Subministraments.
L'organització de la sessió també va comptar amb la col·laboració de la Direcció General de Qualitat Ambiental i Canvi Climàtic del Departament de Territori i Sostenibilitat.
L'objectiu de la sessió era que els responsables dels contractes basats aprofundissin més en la qüestió de com realitzar el seguiment, en fase d'execució, de les clàusules contractuals de caràcter ambiental incloses com a condicions d'execució en els plecs de prescripcions tècniques de l'Acord marc i dels seus contractes basats, i també compartir l'experiència de les auditories de compliment de les clàusules socials i ambientals, que la Comissió de seguiment de l'Acord marc dels serveis de neteja ve realitzant des de l'any 2016.
La sessió va tenir lloc el dia 21 de novembre, a la sala d'actes de Gran Via de les Corts Catalanes, 639, de Barcelona, amb el contingut següent:
Marta Bruguera, sub-directora general de Compra Centralitzada, va inaugurar la sessió en la qual va participar Pilar Baldellou, responsable de gestió econòmica de la Sub-direcció General de Compra Centralitzada, Anna Esteve i Ma del Mar Sans, tècniques de la Direcció General de Qualitat Ambiental i Canvi Climàtic i Olga López, directora de consultoria de l'empresa Prysma.
La sessió es va clausurar amb un torn de preguntes, on els assistents van plantejar dubtes sobre les clàusules ambientals dels contractes i el seguiment del seu compliment, que es van respondre en directe.
Seminari web presentació de la 'Guia de consultes preliminars al mercat'
Identificació del tractament: "Registre d'interessats en les activitats de la Direcció General de Contractació Pública"
Responsable del tractament: Direcció General de Contractació Pública.
Finalitat del tractament: disposar d'un registre de les persones de contacte i de representants d'entitats i d'empreses interessades a rebre informació sobre les diferents activitats de divulgació, cursos, jornades i actes de la Direcció General de Contractació Pública.
Destinataris: les dades no es comunicaran en cap cas.
Cal utilitzar els formularis disponibles al web del Departament de la Vicepresidència i d'Economia i Hisenda.
L'Acord marc té com a objecte la selecció de les empreses de Bases de Dades Jurídiques en format electrònic en línia per a la utilització comuna del personal dels departaments de l'Administració de la Generalitat de Catalunya, les Entitats i Institucions, així com fixar les condicions generals d'adjudicació i d'execució dels posteriors contractes basats en l'Acord marc.
Vigència actual: fins el 6/7/2020
La Comissió Central de Subministraments ha contractat centralitzadament per tot l'any 2020 la subscripció a Lefebvre-El Derecho, SA, la col·lecció de QMemento Administrativo, Qmemento Plus Social i Mementos de diferents matèries, més el Memento Contratación Pública Abogacia del Estado, accessibles des del portal ATRI.
Empresa adjudicatària: Lefebvre – El Derecho SA
La Comissió Central de Subministraments ha contractat centralitzadament la Base de dades Biblioteca Virtual Tirant lo Blanch, per al període de 15 de juny de 2020 a 31 de desembre de 2020, accessible des del portal ATRI.
Empresa adjudicatària: Editorial Tirant lo Blanch, SL
La utilització del Sistema central d'adquisicions permet la simplificació dels procediments de licitació dels ens adherits, redueix terminis, aporta seguretat jurídica i assegura la solvència econòmica de les empreses i tècnica dels productes.
Les eines que utilitza la Comissió Central de Subministraments per a tal fi són els acords marc i les contractacions centralitzades.
L'acord marc permet la selecció d'empreses subministradores i d'articles o serveis que compleixen els requisits de qualitat del producte i de respecte de les condicions laborals i mediambientals.
Així mateix, la Comissió Central de Subministraments pot agregar necessitats dels departaments de l'Administració de la Generalitat i dels ens adherits, ja sigui mitjançant licitacions centralitzades com de la contractació basada en els acords marc adjudicats, de manera que s'obtingui unes condicions econòmiques òptimes per economia d'escala.
Altrament, una part dels acords marc estipulen un sistema de contractació basada per encàrrec directe, en què totes les condicions estan prèviament fixades, la qual cosa agilita molt l'adquisició de béns i serveis.
Finalment, la Comissió Central de Subministraments posa a disposició dels òrgans de contractació adherits models de plecs de contractació basada, informats per l'Assessoria Jurídica del Departament de la Vicepresidència i d'Economia i Hisenda i per la Intervenció General, de determinats acords marc.
L'ens interessat en adherir-se al sistema central d'adquisicions ho sol·licitarà formalment mitjançant el corresponent formulari, acompanyat de la documentació que es requereixi en cada cas.
Un cop rebuda la sol·licitud i verificada la documentació, la presidència de la Comissió Central de Subministraments acordarà l'autorització de l'adhesió i, alhora que es notifica la resolució, farà arribar a l'ens sol·licitant el document del conveni de participació complimentat, per tal que es pugui formalitzar mitjançant signatura digital per ambdues parts.
Formalitzat el corresponent conveni, es deixarà constància pública de la incorporació en el llistat d'entitats adherides.
Les adhesions es formalitzaran per un període inicial de quatre anys, prorrogable de forma expressa per un període màxim de quatre anys més.
L'àmbit subjectiu obligatori abasta els departaments de la Generalitat de Catalunya, d'acord amb el Decret 96/2001, de 20 de març, sobre organització i competències per a la contractació dels subministraments i dels seus serveis complementaris, relacionats o derivats dins l'Administració de la Generalitat i altres organismes públics.
Poden utilitzar-los, adherint-se al sistema central d'adquisicions de la Comissió Central de Subministraments, les entitats autònomes administratives i entitats de dret públic vinculades o dependents de la Generalitat, les institucions i empreses públiques de la Generalitat, les entitats locals (ajuntaments, consells comarcals, societats municipals, consorcis i fundacions participades per ajuntaments), les universitats públiques, així com la resta d'administracions públiques ubicades a Catalunya.
En tot cas, independentment de la seva composició han de tenir la consideració d'administració pública.
La vinculació al sistema central d'adquisicions del sector públic de l'Administració de la Generalitat, així com la resta d'administració pública de Catalunya, és voluntària, i es formalitza a través d'un conveni.
L'adhesió al Sistema central d'adquisicions no exclou la participació en altres centrals de compra i no obliga als ens adherits a la seva utilització, quan la contractació mitjançant els procediments endegats per la Comissió Central de Subministraments no responguin a les seves necessitats concretes.
Actualment, l'administració municipal o entitats participades pel món local resten fora de l'àmbit subjectiu de les categories de serveis de prevenció de riscos laborals aliens i de serveis postals (excepte el Servei de préstec interbibliotecari).
A l'apartat Destinataris de cadascun dels acords marc se'n pot consultar l'àmbit subjectiu.
El Tramitador electrònic d'expedients de contractació (TEEC) és una aplicació que permet la gestió interna electrònica dels expedients de contractació.
És d'utilitat des que sorgeix una necessitat, fins que s'extingeix el contracte, i sempre des de l'estricte compliment del marc legal en matèria de contractació pública.
El TEEC s'adreça a les unitats de contractació de les entitats del sector públic de la Generalitat de Catalunya per donar resposta a la necessitat que tenen de disposar d'un sistema d'informació eficient i adequat al seu perfil de contractador.
Consegüentment, permet fer-ne un ús intensiu, àgil i pràcticament transparent respecte de la resta de sistemes corporatius de contractació electrònica.
El TEEC és una eina corporativa de tramitació electrònica que vol impulsar que totes les entitats del sector públic de la Generalitat de Catalunya gestionin electrònicament els expedients de contractació pública.
Les característiques principals d'aquesta eina són:
A cada departament de la Generalitat de Catalunya hi ha una persona encarregada de la coordinació departamental pel que fa l'ús del TEEC.
Aquesta persona és l'enllaç de les comunicacions amb les entitats del seu departament i participa a les reunions dels comitès de seguiment de l'eina i en el Fòrum TEEC que té lloc un cop l'any.
El TEEC va rebre el guardó Premi Socinfo Catalunya 2015 com a bona pràctica en matèria de gestió pública.
Manuals per a les persones usuàries, guies breus, vídeos interactius, etc.
El Gestor electrònic d'expedients de contractació (GEEC) és l' aplicació corporativa per a la gestió electrònica dels expedients de contractació pública de la Generalitat de Catalunya.
Aquesta eina es va posar en marxa l'any 2008 i es va transformar tecnològicament l'any 2018 perquè fos més usable i flexible.
El GEEC 2.0 és una solució modular basada en microserveis; aquesta característica permet substituir peces de forma independent en cas de necessitat i, per tant, és fàcil assegurar l'evolució tecnològica progressiva del sistema i també que altres sistemes reaprofitin serveis.
El GEEC, com a eina del sistema corporatiu de contractació pública electrònica de Catalunya, està integrada amb la resta d'aplicacions corporatives: Registre públic de contractes de la Generalitat de Catalunya (RPC); Plataforma de serveis de contractació pública (PSCP); GICAR, per a la identificació i autenticació d'usuaris; PSIS, per a la validació de signatures amb certificats electrònics; i portasignatures corporatiu, per a l'enviament de documents que cal signar i validar.
Manuals per a les persones usuàries, guies breus, vídeos interactius, etc.
L'objectiu principal del GEEC és que tots els departaments de la Generalitat de Catalunya, i també alguns organismes del seu sector públic, gestionin tota la tipologia de contractes i de procediments previstos en la normativa de contractació pública amb uns mateixos criteris i de manera homogènia.
Característiques principals del GEEC:
És el canal de relació entre la Secretaria Tècnica de la Junta Consultiva de Contractació Administrativa (responsable de les eines de contractació electrònica corporatives) i les persones expertes en contractació electrònica que han designat cadascun dels departaments i de les entitats que en fan ús.
Concretament és el canal per a:
Per facilitar la comunicació constant amb les persones expertes, el Fòrum disposa de la plataforma de formació Moodle (periodicitat orientativa: semestral).
El servei de la subhasta electrònica, integrat a la Plataforma de serveis de contractació pública, serveix per realitzar el procés de licitació per mitjans electrònics.
Té com a base productes de mercat, sobre els quals s'han incorporat funcionalitats a mida desenvolupades d'acord amb els estàndards de programació de la Generalitat de Catalunya.
Aquesta eina presenta les característiques següents:
Per utilitzar l'eina de subhasta electrònica cal que, prèviament i d'acord amb el procediment establert, l'òrgan de contractació sol·liciti l'alta a l'eina i rebi formació específica, mitjançant l'emplenament del formulari corresponent.
Un cop rebuda aquesta formació i durant la parametrització de la subhasta i l'execució de la subhasta de proves, l'òrgan de contractació i les empreses licitadores poden rebre, si s'scau, suport telefònic especialitzat.
La subhasta de proves es duu a terme amb totes les empreses licitadores convidades.
El procés finalitza amb l'execució de la subhasta electrònica durant el qual, l'òrgan de contractació ha de sol·licitar l 'execució de la subhasta, i ha de fixar la data per dur-la a terme, mitjançant l'enviament del formulari corresponent, amb una antelació mínima de 21 dies abans de la data fixada per a l'execució de la subhasta.
L'eina de presentació telemàtica d'ofertes té com a objectiu permetre a totes les entitats del sector públic de Catalunya que puguin habilitar la presentació telemàtica d'ofertes per mitjans electrònics de manera simplificada en determinades licitacions dutes a terme a Catalunya.
D'aquesta manera, es dona compliment a l'obligació de licitació electrònica que fixa la normativa de contractació pública.
El Sobre digital és una solució de licitació electrònica ensobrada per a la presentació i l'obertura d'ofertes.
Aquesta solució garanteix la confidencialitat del contingut de l'oferta fins que se'n fa l'obertura.
El Sobre digital, plenament integrat amb la plataforma de serveis de contractació pública de la Generalitat de Catalunya, permet que els diferents rols implicats gestionin totes les fases del procés de licitació.
Els òrgans de contractació intervenen:
Característiques principals de l'eina:
L'any 2018 l'eina del Sobre digital va rebre el Premi accèssit Alfons Ortuño com a bona pràctica en matèria de gestió pública.
En aquest espai del web podreu accedir als diferents materials d'ajuda per a l'ús i coneixement de l'eina (vídeos formatius, preguntes més freqüents i un protocol de suport) per a les fases de configuració i d'obertura de sobres.
(A través de l'eina de gestió de la Plataforma)
Material d'ajuda per a òrgans de contractació
Material d'ajuda per a òrgans i meses de contractació
Per poder donar-se d'alta a l'eina Sobre digital cal enviar un correu electrònic a 'adreça [EMAIL] i especificar a l'assumpte 'Sol·licitar l'alta a l'eina'.
Podeu contactar amb el SAU TIC mitjançant els canals següents:
Les entitats del món local i les universitats s'han d'adreçar al Consorci d'Administració Oberta de Catalunya.
A l'espai d' e-Formació del GEEC 2.0.
Al meu expert GEEC que farà la sol·licitud a la PMO del GEEC.
Trobareu les Guies d'ús i els vídeos de formació a l'espai d' e-Formació, a l'apartat Formació.
Podeu consultar les notícies i novetats relacionades amb el GEEC a l'espai d' e-Formació, a l'apartat 'Avisos i notícies'.
En alguns casos es fan comunicats, que podeu trobareu a l'apartat 'Comunicats'.
Sí, trobareu el documen a l'espai d' e-Formació, a l'apartat 'Informació general'.
Sí, a l'espai d' e-Formació, a l'apartat 'Formació', teniu al vostre abast qüestionaris de curta durada (uns cinc minuts) que us permetran autoavaluar el vostre coneixement de l'eina.
El qüestionari està format per 10 preguntes aleatòries i el resultat us indicarà perquè una resposta és correcta o no.
Les entitats de l'àmbit de la Generalitat de Catalunya poden consultar l'oferta formativa al web de l' Escola d'Administració Pública de Catalunya.
Les entitats de l'Administració Local i universitats s'han de posar en contacte amb el Consorci AOC mitjançant la seva pàgina web.
Els Departaments i sector públic de la Generalitat de Catalunya, institucions i òrgans estatutaris, podeu contactar amb el SAU TIC mitjançant els canals següents:
Altres ens, contactar mitjançant:
En cas d'incidència generalitzada, els responsables tècnics identificaran les licitacions afectades especialment – per trobar-se en les últimes hores del termini de presentació d'ofertes – i el servei de suport ho posarà en coneixement dels òrgans de contractació respectius.
Els òrgans de contractació hauran de valorar la conveniència i/o necessitat d'ampliar el termini de presentació d'ofertes per a aquelles licitacions.